Diari Oficial de la Generalitat Valenciana


Sumari del DOGV 4910, del 24-12-2004 (2004/12022)

Actuacions de juí verbal número 277/2003. Cèdula de notificació.
----------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12311


Organisme emissor
:   Jutjat de Primera Instància Número 2 d'Elx

Tipus de document
:   Anunci

Actuacions de juí verbal número 277/2003. Cèdula de notificació. [2004/Q12421]
  
Procediment: juí verbal 277/2003.
  
Part demandant: Recambios del Automóvil Akra Leuka, SL.
  
Part demandada: Enrique Jaén Navarro.
  
Sobre: reclamació de quantitat.
  
Al juí a què es fa referència s'ha dictat la resolució que té el text que, literalment, diu així:
  
«Sentència número 951/2004
  
Elx, 20 d'octubre de 2004
  
Ángel Manuel Villanueva Jiménez, magistrat jutge de Primera Instància número 2 (antic Primera Instància i Instrucció número 4) d'este partit, ha vist les presents actuacions de juí verbal número 277/2003, promogudes per Recambios del Automóvil Akra Leuka, SL, representada pel procurador el senyor García Mora i assistit pel lletrat el senyor Marcos González contra Enrique Jaén Navarro, en rebel·lia, sobre reclamació de quantitat.
  
Antecedents de fet
  
1. La part actora a què es fa referència va interposar una demanda en la qual, en síntesi, al·legava que l'actora té per objecte social la del comerç a l'engròs de tota classe d'accessoris i recanvis de l'automòbil, i que va mantindre relacions comercials amb el demandat, titular d'un taller de reparació d'automòbils i venda d'accessoris. En el marc de les esmentades relacions comercials, l'actora va subministrar al demandat mercaderies per un import de 765,73 euros, import que no va pagar el demandat, tot això juntament amb les altres al·legacions fàctiques i jurídiques que es contenen en l'escrit d'interposició de demanda i que donem per reproduïdes a fi d'evitar reiteracions innecessàries.
  
I després de fonamentar-lo legalment, acabava suplicant que es dicte sentència en la qual es condemne el demandat a pagar a l'actora la suma esmentada i les quantitats que es reporten des de la data de la demanda i fins al seu pagament complet, amb imposició de les costes al demandat.
  
2. Admesa a tràmit la demanda i citat el demandat en forma legal, no hi va comparéixer, i se'l va declarar en situació jurídica processal de rebel·lia.
  
En data 4 d'octubre de 2004, es va fer la vista establida en l'article 440 de la Llei d'Enjudiciament Civil de 2000, amb el resultat que consta en actuacions, després d'això les actuacions es van declarar concloses, amb la citació de les parts per a sentència.
  
3. En la tramitació del procediment s'han observat els principis constitucionals i prescripcions legals.
  
Fonaments de dret
  
1. De conformitat amb l'article 496.2 de la nova Llei d'Enjudiciament Civil, la declaració de rebel·lia no serà considerada com violació ni com admissió dels fets de la demanda, trets dels casos en què la llei expressament establisca el contrari.
  
A la vista de la prova practicada, documentació aportada per l'actora i no impugnada, així com la testifical d'un dels seus empleats, s'ha de considerar acreditat que l'actora va subministrar diverses mercaderies al demandat, l'import de les quals fa la suma reclamada, sense que esta suma l'haja pagada el demandat, de forma que, en virtut de les relacions contractuals que hi ha entre les parts, el demandat haurà de pagar a l'actora l'import de les mercaderies subministrades.
  
2. Pel que fa als interessos, atés que el deutor s'ha constituït en mora, d'acord amb l'article 1.100 del codi Civil, queda obligat al pagament de l'interés assenyalat en l'article 1.108, en concepte de danys i perjuís, des de la data de la interposició de la demanda.
  
3. Finalment, en matèria de costes, de conformitat amb l'article 394 de la Llei d'Enjudiciament Civil, en procedix la imposició a la part demandada, entenent que concorre temeritat i mala fe en la conducta del demandat, ja que esta conducta del demandat, reticent al compliment de la seua obligació, ha obligat l'actor a impetrar la tutela judicial per a fer valdre els seus drets.
  
Vists els articles esmentats i els altres de general i pertinent aplicació.
  
Decisió
  
Que amb l'estimació íntegra de la demanda interposada pel procurador el senyor García Mora en representació de Recambios del Automóvil Akra Leuka, SL, contra Enrique Jaén Navarro, condemne el demandat a pagar a l'actora la suma de 765,73 euros, interessos legals des de la data d'interposició de la demanda i costes.
  
Esta resolució no és ferma. Contra ella s'hi pot interposar un recurs d'apel·lació davant d'este jutjat en el termini de cinc dies comptadors des del sendemà de la notificació.
  
Esta és la meua sentència, que acorde, mane i firme.
  
Publicació. La sentència anterior la va llegir i publicar el jutge que la subscriu, mentre realitzava audiència pública en el dia de hui. En done fe».
  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, he acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència.